Seinkun framkvæmda við Höfða vegna skilyrða Framkvæmdasjóðs Þessarar vikurnar er unnið að lokahönnun viðbyggingar vegna stækkunar þjónusturýmis við dvalarheimilið Höfða á Akranesi . Styrkveitingu Framkvæmdasjóðs aldraðra til byggingarinnar , sem samþykkt var á fundi fyrir skömmu , fylgdu skilyrði sem uppfylla þarf við hönnun byggingarinnar . Í síðustu viku voru þau rædd á fundi þar sem meðal annars voru saman komnir fulltrúi félags - og tryggingamálaráðherra , forstjóri Framkvæmdasýslu ríkisins , Magnús Ólafsson arkitekt og Guðjón Guðmundsson framkvæmdastjóra dvalarheimilisins Höfða . Guðjón framkvæmdastjóri sagðist í samtali við Skessuhorn vonast til að hönnun yrði lokið fljótlega upp úr áramótum , þannig að unnt yrði að bjóða verkið út fljótlega og hefja framkvæmdir seinni hluta vetrar . „ Við þurfum að koma byggingunni upp fokheldri með vorinu , þar sem að rjúfa þarf þakið yfir núverandi samkomusal og það verður varla gert nema yfir sumartímann þegar vel viðrar , “ segir Guðjón . Eins og áður hefur komið fram í Skessuhorni er það þjónusturými Höfða sem verður stækkað um 440 fermetra . Kostnaður við bygginguna og breytingarnar í heild munu losa 250 milljónir króna . Þar með talið er nýtt eldhús búið tækjum sem hleypir kostnaðinum mikið upp . Guðjón Guðmundsson framkvæmdastjóri segir brýnt að eldhússaðstaðan batni , enda fari þeim sífellt fjölgandi sem nýta sér að fá matarbakka frá eldhúsinu á Höfða . Þá var samþykkt á fundi stjórnar Höfða í síðustu viku að undirbúa þarnæsta skref í stækkun heimilisins , þar er að segja þegar búið verður að stækka þjónusturýmið . Það er byggingu tíu herbergja álmu út frá fyrsta áfanga Höfða , svo hægt verði að leggja af tvíbýli á hjúkrunardeild . Guðjón á Höfða býst ekki við að byrjað verði á þeirri byggingu fyrr en í fyrsta lagi á árinu 2011 .